पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। राजीव गांधी प्रौद्योगिकी विश्वविद्यालय ने 6 जून को होने वाले दीक्षांत समारोह में दिए जाने वाले गोल्ड व मेडल की सूची जारी कर दी है। समारोह में 28 छात्रों को गोल्ड तथा इतने ही छात्रों को सिल्वर मेडल प्रदान किया जाएगा।
गोल्ड मेडल बीई के 15, एमई-एमटेक के 7, डिप्लोमा के 2 तथा बी-आर्क,बी-फार्मा, एमसीए व एम-फार्मा के 1-1 छात्र को दिया जाएगा। जबकि सिल्वर मेडल बीई के 14, एमई-एमटेक के 9 तथा डिप्लोमा, बी-आर्क, बी-फार्मा, एमसीए व एम-फार्मा के 1-1 छात्र को प्रदान किया जाएगा। समारोह के मुख्य अतिथि राष्ट्रपति प्रणब मुखर्जी केवल पीएचडी, गोल्ड मेडल व चांसलर गोल्ड मेडल विजेता छात्रों को ही उपाधि व मेडल वितरित करेंगे।
सिल्वर मेडल प्राप्त छात्रों को समारोह के बाद मेडल वितरित किया जाएगा। कुलपति प्रो.पीयूष त्रिवेदी ने बताया कि समारोह में इस बार वर्ष 2012 में उत्तीर्ण विभिन्न विषयों के कुल 50 हजार 913 छात्रों को उपाधि वितरित की जाएगी। इनमें बीई के 43 हजार 338, बी-फार्मेसी के 3 हजार 100, एमसीए के 2 हजार 500, बी-आर्क के 51, एमई व एमटेक के 1 हजार 204 तथा एम-फार्मा के 720 छात्र शामिल हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn